קמפו דה גיברלטר

קמפו דה גיברלטר (בספרדית: Campo de Gibraltar) היא קומרקה (נפה) במחוז קדיז, שבספרד, הממוקמת בדרום-מערב הקהילה האוטונומית של אנדלוסיה, באזור הדרומי ביותר של יבשת אירופה. היא מורכבת מהעיריות של אלחסירס, לה לינאה דה לה קונספסיון, סן רוקה, לוס באריוס, קסטלאר דה לה פרונטרה, חימנה דה לה פרונטרה, סן מרטין דל טסוריו וטריפה. 
שמאל|ממוזער|300x300 פיקסלים|מיקום נפת קמפו דה גיברלטר ביחס למפת ספרד
ממוזער|300x300 פיקסלים|תצלום לוויין של נפת קמפו דה גיברלטר
ממוזער|שמאל|300x300 פיקסלים|מפת 8 המועצות האזוריות העירוניות בקמפו דה גיברלטר, קדיס, אנדלוסיה, ספרדשמו של האזור נגזר מהשטח המוניציפלי של העיר גיברלטר, אשר מהווה טריטוריה בריטית שמעבר לים. עד שנת 1704 היה קאמפו דה גיברלטר פשוטו כמשמעו שטח המועצה המקומית של גיברלטר, אשר השתרע על פני כ-500 קמ"ר, שטח החופף בקירוב לשטחן של העיריות אלחסירס, סן רוקה, לוס באריוס ולה לינאה דה לה קונספסיון בימינו.

לאחר כיבוש גיברלטר במהלך מלחמת הירושה הספרדית, התיישבו תושביה לשעבר בסמוך, והקימו את הערים אלחסירס, סן רוקה ולוס באריוס. בשנת 1759 הוכרה כל אחת מהן כעירייה נפרדת.

 עיריות בנפה 
הקומארקה של קמפו דה גיברלטר מורכבת משמונה הרשויות הבאות:
+ רשויות מקומיות בקאמפו דה גיברלטר (2023) סמל  עירייה  מיקום  שטח (קמ"ר)  אוכלוסייה (2023)  צפיפות
(תושבים לקמ"ר)מרכז|40 פיקסלים  אלחסירס מפרץ גיברלטר  85.8  123,639  1,441מרכז|40 פיקסלים  לוס בריוס פנים היבשה, הפארק הטבעי לוס אלקורנוקאלס, מפרץ גיברלטר  331.3  24,219  73.1מרכז|40 פיקסלים  קסטלחאר דה לה פרונטרה  פנים היבשה, הפארק הטבעי לוס אלקורנוקאלס  178.8  3,020  16.9מרכז|40 פיקסלים  חימנה דה לה פרונטרה  פנים היבשה, הפארק הטבעי לוס אלקורנוקאלס  297.1  6,675  22.4מרכז|40 פיקסלים  לה לינאה דה לה קונספסיון  מפרץ גיברלטר, חוף הים התיכון  19.3  63,773  3,304מרכז|40 פיקסלים  סן מרטין דל טסוריו  פנים היבשה, הפארק הטבעי לוס אלקורנוקאלס  48.6  2,742  56.4מרכז|40 פיקסלים  סן רוקה  פנים היבשה - מפרץ גיברלטר, חוף הים התיכון  146.9  33,646  229מרכז|40 פיקסלים  טריפה חוף האוקיינוס האטלנטי, הפארק הטבעי לוס אלקורנוקאלס  419.7  18,621  44.3 סה"כ    1,527.5  276,335  180.9

 גאוגרפיה 
הנפה ממוקמת בקצה המערבי של רכס ההרים פניבטיקה, ומשתרעת ממורדות מסיב אלחיבה ועד מצר גיברלטר. לקאמפו דה גיברלטר קו החוף הארוך ביותר באנדלוסיה, והוא היחיד המחובר הן לאוקיינוס האטלנטי והן לים התיכון.

שטחה של הקומארקה גובל באזור לה חנדה, השייך לאותו מחוז, וכן באזורי סרניה דה רונדה וקוסטה דל סול המערבית, שבמחוז מאלגה.
+ גבולות קאמפו דה גיברלטר כיוון  אזור גובל צפון-מערב  לה חנדה צפון  לה חנדה צפון-מזרח  סרניה דה רונדה מזרח  הים התיכון דרום-מזרח  הים התיכון דרום  גיברלטר דרום-מערב  האוקיינוס האטלנטי מערב  האוקיינוס האטלנטי צפון-מערב  קוסטה דל סול המערבית

 אקלים 
בשטח הקומארקה (הנפה) קיימים שלושה אזורים אקלימיים. האזורים המזרחיים והדרום-מזרחיים מאופיינים באקלים ים-תיכוני סובטרופי, בעוד שהאזור הדרום-מערבי נהנה מאקלים אוקיאני. יתר האזור מאופיין באקלים ים-תיכוני תת-יבשתי.Andalusian Regional Government, Ministry of the Environment (ed.). "Environmental Diagnosis of the Aquatic Environment and Assessment of Noise Pollution in the Campo de Gibraltar" . Accessed February 25, 2009 . הטמפרטורה השנתית הממוצעת ברחבי הקומארקה נעה בין 15°C ל-20°C, ללא הבדלים משמעותיים בין טמפרטורות הקיץ והחורף.

כמות המשקעים באזור משתנה באופן ניכר בין אזור לאזור, בהתאם למשטר הרוחות ובפרט לתנאי האורוגרפיה. כמות המשקעים הנמוכה ביותר נמדדת בסביבת לה לינאה דה לה קונספסיון, שם יורדים 430 מ"מ בשנה, ואילו הכמות המרבית נמדדת באל טירדרו, שבשטח העירייה לוס בריוס, עם 1,422 מ"מ בשנה. על אף זאת, במרבית שטח הקומארקה, ובמיוחד ברכסי ההרים הפנימיים, כמות המשקעים השנתית עולה על 1,000 מ"מ, למעט באזורי החוף, שבהם הכמות נמוכה יותר. חריג לכך הוא רכס סיירה דל בוחאו, הסמוך לחוף, שבו נמדדות כמויות משקעים של מעל 1,180 מ"מ בשנה.Edaphology. Volume 7-3. September 2000. (ed.). "Mapping rainfall erosivity estimated from monthly rainfall data in Campo de Gibraltar" . Retrieved 25 February 2009 .

 תעשייה 
התעשייה בקאמפו דה גיברלטר החלה להתפתח עם הכרזת האזור כאזור מועדף לפיתוח תעשייתי בשנת 1966. מאז, התפתח באזור מרכז תעשייתי גדול, ונמל מפרץ אלחסירס הפך לנמל הגדול ביותר בספרד.

המרכזים התעשייתיים הבולטים ממוקמים לחופי מפרץ אלחסירס. בעיריית סן רוקה נמצאת הריכוזיות התעשייתית הגדולה ביותר באזור, הכוללת את אזורי התעשייה קמפמנטו, גואדארנקה ואזור התעשייה סן רוקה, שבהם פועלות תעשיות רבות, כולל מפעלים לעיבוד מוצרים פטרוכימיים וגז טבעי.

בעיריית לוס בריוס, בולט אזור התעשייה פלמונס, שבו ממוקמים תחנת הכוח התרמית של מפרץ אלחסירס ומפעל אסרינוקס, לצד תעשיות נוספות.

בעיר אלחסירס פועלים ארבעה אזורי תעשייה מרכזיים: לה מנצ'ה, פוליגונו ריאל, לוס גיחוס ולה פילאס, שבהם מרוכזות חברות העוסקות בעיבוד מתכות.

ביתר ערי הקומארקה הנוכחות התעשייתית מצומצמת יותר. בין האזורים הבולטים ניתן לציין את אל זבל שבלה לינאה דה לה קונספסיון ואת לה וגה שבטריפה. בטריפה, מאז שנות ה-90, בולטת במיוחד הפקת אנרגיה מחוות הרוח הפועלת במקום.Chamber of Commerce of Campo de Gibraltar (ed.). "Catalogue of industrial zones of Campo de Gibraltar" . Archived from the original on March 3, 2009. Retrieved February 25, 2009 .

 גלריה 

 ביאורים 

 קישורים חיצוניים 



 אתר של לשכת המסחר של קמפו דה גיברלטר 
 קונסורציום התחבורה המטרופוליני של קמפו דה גיברלטר 

 הערות שוליים 

קטגוריה:מחוז קדיס
קטגוריה:אנדלוסיה
קטגוריה:ספרד: מחוזות
קטגוריה:מחוז קדיס: ערים
קטגוריה:חצי האי האיברי